افغانستان خاتین قیزلر وزیری حسن بانو غضنفر عیاللرگه قرشی جاری ییل جریانیده کمیده 3500 زووانلیک حاللری روی خط گه الینگنینی معلوم قیلگن .
باشقه تماندن سونگی پیتلرده عیاللرگه قرشی معیشی زوروانلیک حاللری هم کوپیب باره یاتگنی قطار خواطرلرنی توغدیرگن. دین عالم لری، ایسه قانون نی یخشی بیرشکلده تطبیق ایتلمهیاتگنی وضعیتنی ینه ده یمان ایتگنینی ایتگنلر.اون ییل دوامیده خاتین قیزلرگه قرشی صادر ایتله یاتگن زوروانلیک لرنی آلدینی آلیش اوچون تورلی برنامه لر دولت و نادولت تشکیلات لر تمانیدن یولگه قویلیب کیلگن،بیراق عیاللرنی اولدیرلیشی، قیزبالهلرنی جنسی زورلش کبی حاللر نینگ کوپیب بارگنی کوپلرنی تشویش گه سالگن .
افغانستان خاتین قیزلر وزیرلیگی حسن بانو غضنفرگه کوره جاری ییل نینگ آلتی آی اولیده اوچ مینگدن ارتیق تورلی خیل زوروانلیک خاتین قیزلرگه قرشی اویشتریلگنی روی خط گه آلینگن.
" عیاللرگه قرشی زوروانلیک لرسانی نه ده کمیگن ونه دهم آرتیب بارگن دیب ایته المی من . جونکه اداره میزده عیاللرگه قرشی کمیده 3500 قضیه ثبت ایتلگن . اوتکن ییل لر هم رقم شو سانده بولگن. اما بوییل گه ایسه زوروانلیک لرشدت تاپگن. بیز اوته فجیع بولگن قضیه لرنی ثبت قیلگن میز یعنی اوتمیشلرگه کوره، عیاللرگه قرشی فجیع وشدتلی قضیه لر تاسف بیلن کوپ یوزبیرگن" دیب ایتدی خاتین قیزلر وزیری خانم حسن بانو غضنفر.شونینگدیک افغانستان خاتین قیزلر وزیرلیگی عایله قانون نی تیارلنگنی و وزیرلر کینگاشیگه ایلگری سورلگنینی معلوم قیلگن .
خاتین قیزلر وزیرلیگی بو قانون نی قبول ایتلیشی بیلن عیاللرگه قرشی زوروانلیکلرنی کمییشیگه امید ایتماقده.
افغانستان مستقل انسان حق لرینی سقلش کمیسیونی مسوللری هم باش لری تنه سیدن جدا ایتلیشی ، باش گه میخ قاقیش، دارگه آسیش و اولدیریش کبی حاللر دن کمیده 70 حال اداره لریده روی خط گه الینگنینی معلوم قیلگن .
افغانستان حکومتی عینی دمده عیاللرگه قرشی زوروانلیکلرنی صادر ایته یاتگن شخص لر جدی بیرشکلده جزا له نیشی بیلن اگاه لنتیریب کیلماقده بیراق ایرم فعاللر حاضرگچه عملگه اشیرلگن جزا چاره لر اونچه لیک ثمرلی بولمگن دیب دولت سیاست لرینی تنقید استیگه الماقده .
pes_Arab azb_Arab azb_Arab azb_Arab azb_Arab pes_Arab azb_Arab